മാലിന്യ മുക്തമാക്കാന് ഹരിത കര്മ്മ സേന കൂട്ടായ്മ മുടപുരം: നാടിനെ സമ്ബൂര്ണ മാലിന്യമുക്തമാക്കുക എന്ന ലക്ഷ്യത്തോടെ രോഗകാലത്തും വീട് വീടാന്തരം കയറിയിറങ്ങി പ്ലാസ്റ്റിക് മാലിന്യങ്ങള് ശേഖരിക്കുന്ന ഹരിതകര്മ്മസേന കൂട്ടായ്മ നാടിന് മുതല്ക്കൂട്ടാകുന്നു. കിഴുവിലം ഗ്രാമപഞ്ചായത്തിലെ ഹരിതകര്മ്മസേനയിലെ 19 വനിതകളും ഒരു പുരുഷനും അടങ്ങുന്ന കൂട്ടായ്മയാണ് നാടിനെ മാലിന്യമുക്തമാക്കി ശ്രദ്ധേയമാകുന്നത്. ഒരുവാര്ഡിന് രണ്ടു പേര് വീതം വീടുകളിലും കടകളിലും കയറി വൃത്തിയാക്കി വയ്ക്കുന്ന പ്ലാസ്റ്റിക് മാലിന്യങ്ങള് ശേഖരിക്കും. ഇതിനായി വീടുകളില് നിന്ന് 30 രൂപയും കടകളില് നിന്ന് 50 രൂപ വീതവും യൂസര് ഫീസായി ഈടാക്കുന്നു. കൃത്യമായ ഇടവേളകളില് മാസത്തിലൊരിക്കല് ഇവര് മാലിന്യങ്ങള് ശേഖരിക്കും. മഴക്കാലത്ത് രോഗഭീഷണികള് ഉയരുന്നുണ്ടെങ്കിലും മാലിന്യങ്ങള് മുടക്കം കൂടാതെ കൊണ്ടുപോകുന്നത് നാട്ടുകാര്ക്ക് ആശ്വാസമാണ്. രണ്ടു വര്ഷമായി ഈ പദ്ധതി വിജയകരമായി തുടരുന്നു. ഹരിത കര്മ്മസേനയിലെ അംഗങ്ങള് വനിതകള് 19 പുരുഷന് 1 പദ്ധതി ലക്ഷ്യം 2019 ല് എ. അന്സാര് ഗ്രാമപഞ്ചായത്ത് പ്രസിഡന്റായിരുന്നപ്പോഴാണ് പദ്ധതി ആരംഭിക്കുന്നത്. ഗ്രാമപഞ്ചായത്തിനെ സമ്ബൂര്ണ മാലിന്യ മുക്തമാക്കുക എന്ന ലക്ഷ്യത്തിന്റെ ആദ്യ ഘട്ടമാണിത്. 20 വാര്ഡുള്ള ഗ്രാമപഞ്ചായത്തിനായി 20 അംഗങ്ങളെ ഹരിത കര്മ്മസേനയിലേക്ക് തിരഞ്ഞെടുക്കുകയും അവര്ക്ക് പരിശീലനം നല്കി, യൂണിഫോം നല്കി പ്രവര്ത്തന സജ്ജമാക്കുകയും ചെയ്തു. മാലിന്യം ശേഖരിക്കുന്നതിനുള്ള ഫീസ് കടകളില് നിന്ന് 50 രൂപ വീടുകളില് നിന്ന് 30 രൂപ മാലിന്യം ക്ലീന് കേരള കമ്ബനിക്ക് ഇവര് ശേഖരിക്കുന്ന പ്ലാസ്റ്റിക്ക് മാലിന്യങ്ങള് ഗ്രാമപഞ്ചായത്ത് ഓഫീസ് കോമ്ബൗണ്ടലുള്ള സംഭരണ കേന്ദ്രത്തില് എത്തിക്കും. അവിടെ നിന്ന് ക്ളീന് കേരള കമ്ബനി അത് കൊണ്ട് പോകും. നാടിനെ മാലിന്യ മുക്തമാക്കുന്നതിനായി ചെയ്യുന്ന പ്രവര്ത്തനത്തിന് നാട്ടുകാരുടെയും വ്യാപാരികളുടെയും സഹകരണം അഭ്യര്ത്ഥിക്കുന്നു. സിന്ധു. എസ്, പ്രസിഡന്റ്, ഹരിത കര്മ്മ സേന